Famous

Famous הוא סינגל שהוקלט על ידי הראפר האמריקאי קניה וסט, בשיתוף הזמרת הברבדית ריהאנה, מתוך האלבום The Life of Pablo<ref></ref><ref></ref><ref></ref>. השיר יצא לאור ב-1 באפריל 2016, כסינגל הראשון מתוך האלבום, על ידי חברות התקליטים GOOD Music ודאף ג'אם<ref></ref><ref></ref>.

== רקע וכתיבה ==
במאי 2016 שיתף הראפר צ'אנס הראפר קטע של גרסת הדגמה לשיר במהלך ריאיון עם התקליטן הניו זילנדי זיין לו , תוך שהשיר מציג בית של צ'אנס הראפר בתוכו<ref></ref>. במקור, אמור היה השיר לצאת בשם "Nina Chop", וכלל בתוכו גם קולות של הראפר האמריקאי יאנג ת'אג<ref></ref>. באוקטובר דלפה גרסת הדגמה נוספת ברשת, בה הוצגו שני בתים המבוצעים על ידי יאנג ת'אג<ref></ref>. ההדגמה כללה בתוכה מילים המכוונות אל טיילור סוויפט, מפורשות יותר מבשיר המקורי, ואף עלבון לבת זוגו של וסט לשעבר, הדוגמנית והשחקנית אמבר רוז <ref></ref>. השיר מציג בתוכו סימפולים משירן של זמרת הדאנסהול הג'מאייקנית סיסטר ננסי , "Bam Bam" , וזמרת הנשמה האמריקאית נינה סימון, "Do What You Gotta Do"<ref></ref>. לאחר הוצאתו הראשונית של האלבום The Life of Pablo, השיר היה בין מספר הרצועות מתוך האלבום שחלו בהם שינויים במילות השיר, בעדכונו של האלבום במרץ 2016, שכלל בתוכו שינוי מספר מילים בשיר<ref></ref>.

== ביקורת ==
=== תגובה ביקורתית ===
השיר זכה לביקורות חיוביות רבות. גרג קוט מהשיקגו טריביון, תיאר את השיר כ"דוגמה עד כמה וסט יכול להיות מבריק ומרגיז בו זמנית", תוך שהוא מציין את המילים השנויות במחלוקת על טיילור סוויפט כשהוא ממשיך לשבח את ההפקה ואת הופעת האורח של ריהאנה<ref></ref>. ג'ייסון גרין מפיצ'פורק כתב כי המילים השנויות במחלוקת "מרגישות כמו חתיכת גרפיטי של אמבטיה שנועדה לייעד מחדש בכוונה את היריבות הכי טעונה בפופ של המאה ה-21"<ref></ref>. אלכס פיטרידיס מהגרדיאן, תיאר את השיר כ"קטע מוזיקלי פנטסטי למדי שכנראה הטובה ביותר מתוך האלבום"<ref></ref>.

מגזין טיים דירג את השיר כאחד מהשירים הטובים ביותר משנת 2016, וכתב כי:

=== שבחים ===
השיר התמקם במקום ה-10 ברשימת השירים הטובים ביותר של 2016, ברשימה השנתית והיוקרתית שערך מגזין טיים<ref></ref>. מגזין סלנט דירג את השיר כסינגל השני בטיבו משנת 2016<ref></ref>. המגזין הגרמני Juice, הגדיר את השיר כשיר הראפ הבינלאומי השביעי בטיבו משנת 2016<ref></ref>.

בשנת 2017, הועמד השיר לקטגוריות ביצוע הראפ/שירה הטוב ביותר ושיר הראפ הטוב ביותר בטקס פרסי גראמי ה-59, אך בסופו של דבר הפסיד בשתי הקטגוריות, לשירו של הראפר הקנדי דרייק, "Hotline Bling"<ref></ref>.

== מחלוקת ==
השיר כולל מילים שנויות במחלוקת, המתייחסות להפרעה של וסט בנאומה של טיילור סוויפט בטקס פרסי הווידאו קליפים של MTV משנת 2009 ותוצאותיו<ref name="pitchfork.com"></ref>. עם יציאתו של השיר, מילותיו פורסמו בכלי התקשורת. וסט הגן על יצירתו ואמר: "התקשרתי לטיילור והייתה עמה שיחה של שעה, והיא חשבה שזה מצחיק ונתנה את ברכותיה"<ref name="pitchfork.com"/><ref></ref><ref></ref><ref></ref><ref></ref>. בתגובה, דוברו של סוויפט הכחיש בתוקף כי וסט ביקש את אישורה עקב הליריקה השנויה במחלוקת<ref></ref>, וכן אמר שסוויפט הזהירה אותו שלא להוציא שיר "עם מסר מיזוגני כל כך חזק"<ref name="pitchfork.com"/>. בנאום של סוויפט בטקס פרסי גראמי של שנת 2016 היא רמזה לתקרית עם וסט, ואמרה: "האנשים האלה בדרך, שמנסים לגמד את ההצלחה שלך, או לקחת קרדיט על הישגייך או על תהילתך."<ref></ref>

בריאיון ל-GQ ביוני 2016, טענה אשתו דאז של וסט, קים קרדשיאן, כי ברשותה הקלטת וידאו של שיחת הטלפון של וסט עם סוויפט, בה ניתן לשמוע את סוויפט מאשרת את מילותיו של השיר<ref name="ReferenceA"></ref>. ביולי 2016 פרסמה קרדשיאן ברשת את הקלטת שיחת הטלפון, שלמעשה נערכה בזדון, ובה ניתן לכאורה לשמוע את סוויפט מאשרת את המילים של ווסט, תוך שהיא מתארת את השיר כ"מחמאה" ומפגינה ידידות<ref></ref>. עקב פרסום השיחה סוויפט הואשמה בשקר, אך בשנת 2020 פורסמה השיחה במלואה, וממנה ברור כי וסט העלים מסוויפט שורה פוגענית כלפיה, בה הוא משתמש במילה "Bitch", וכן כי סוויפט לא הסכימה לפרסם את שירו של וסט בדף האינסטגרם שלה.

== וידאו קליפ ==
הווידאו קליפ שצולם לשיר הוקרן בבכורה באירוע בלעדי של טיידל בפורום, באינגלווד שבקליפורניה, ב-24 ביוני 2016. הקליפ מתחיל במצלמה העוברת לאט מעל גופי אישים מפורסמים הישנים במיטה<ref name="billboard.com"></ref>. בסוף הקליפ, נראה וסט מתעורר מתרדמתו<ref name="billboard.com"/>. יומיים לפני צאת הקליפ, וסט הראה אותו לדירק סטפן ממגזין "Vanity Fair", בזמן שהקליפ היה בשלבי העריכה הסופיים שלו. הקליפ צולם במשך שלושה חודשים והיו לו כארבע גרסאות שונות לפני הגרסה הסופית. וסט לא חשף אילו מגופי הידוענים בקליפ היו אמיתיות ואילו היו תותבות; עם זאת, הוא הצהיר שהסרטון "לא תומך או נגד אף אחד מהאנשים בקליפ". כמו גם, הצהיר כי קיבל את אישור אשתו קים קרדשיאן, להופיע בקליפ<ref></ref>. ב-1 ביולי, הווידאו קליפ הועלה ליוטיוב, תוך שהשיר "Father Stretch My Hands Pt. 1", מתוך האלבום The Life of Pablo מופיע בו אף הוא. הווידאו קליפ התקבל ביוטיוב בשלילה, כאשר קיבל כמעט 100,00 אנלייקים בשלושה הימים שלאחר צאתו בלבד, שגברו על כמות הלייקים<ref></ref>.

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטרליה (ARIA)<ref></ref>
|זהב
|35,000<small></small>
|-
!איטליה (FIMI)<ref></ref>
|זהב
|25,000<small></small>
|-
!ארצות הברית (RIAA)<ref></ref>
|פלטינה ×2
|2,000,000<small></small>
|-
!בריטניה (BPI)<ref>https://www.bpi.co.uk/award/13875-997-1</ref>
|זהב
|400,000<small></small>
|-
!דנמרק (IFPI Denmark)<ref></ref>
|זהב
|45,000<small></small>
|-
!קנדה (Music Canada)<ref></ref>
|פלטינה
|80,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברות תקליטים
!מקור
|-
!בריטניה
| rowspan="3" |28 במרץ 2016
|הורדה דיגיטלית
| rowspan="3" |GOOD • דאף ג'אם
|<ref></ref>
|-
! rowspan="2" |ארצות הברית
|רדיו קצבי עכשווי
| rowspan="2" |<ref></ref>
|-
|רדיו אורבני עכשווי
|-
!איטליה
|15 באפריל 2016
|רדיו להיטים עכשוויים
|יוניברסל
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי קניה וסט
קטגוריה:שירי ריהאנה
קטגוריה:טיילור סוויפט
קטגוריה:שירים באנגלית
קטגוריה:שירים שנכתבו על ידי מייק דין
קטגוריה:שירים שנכתבו על ידי קניה וסט
קטגוריה:שירים שהופקו על ידי מייק דין
קטגוריה:שירים שהופקו על ידי קניה וסט
קטגוריה:וידאו קליפים מעוררי מחלוקות
קטגוריה:שירי דיס
קטגוריה:שירים על מוזיקאים
קטגוריה:שירים על תהילה
קטגוריה:מחלוקות סביב טענות לתועבה במוזיקה
קטגוריה:סינגלים בהוצאת דף ג'אם רקורדינגס